Alf Nicolay Dannevig
Store norske leksikon,Teknologi og industri,Fiskeri og havbruk,Norske fiskerier,Biografier - fiskeri
Alf Nicolay Dannevig var en norsk fiskeriforsker. Han var styrer av Statens utklekningsanstalt i Flødevigen (idag del av Havforskningsinstituttet) ved Arendal årene 1911–1956.
Bakgrunn Dannevig var født i Hisøy. Han var sønn av Gunder Mathiesen Dannevig, og bror av Harald Christian Dannevig. Året 1934 fikk han graden dr.philos. Faglige bidrag Dannevig utførte en rekke hydrografisk-biologiske undersøkelser i farvannene ved Skagerrak-kysten. Han gjorde også mange praktisk-vitenskapelige, eksperimentelle undersøkelser i anstaltens akvarier og dammer, særlig med matnyttig fisk, hummer og østers. Han offentliggjorde mange avhandlinger fra disse forskningsfeltene, foruten artikler om mer praktiske problemer i forbindelse med fisket i saltvann og ferskvann. Les mer i Store norske leksikon Norsk fiskerihistorie Alf Dannevig – utdypning (Norsk biografisk leksikon)